kardosdrur/scandi-wiki huggingface dataset:
Kélo

Kélo er en by i det sydvestlige Tchad. Byen er den femtestørste by i landet med en befolkning på 44.828 indbyggere (2008).

Byer i Tchad
Maynard James Keenan

Maynard James Keenan (født James Herbert Keenan den 17. april 1964) er en amerikansk rocksanger, sangskriver, musiker og producer. Han er et aktivt medlem i følgende rockbands: Tool, A Perfect Circle, og Puscifer.

Keenan blev født i Ohio, og brugte det meste af sin barndom i Michigan. Efter at have gjort tjeneste i hæren tidligt i 1980'erne studerede han billedkunst på Kendall College of Art and Design i Grand Rapids. Han flyttede i 1988 til Los Angeles i Californien for at arbejde som indretningsdesigner og sætkonstruktør. Han dannede derved også Tool i 1990.

Udover musikken har Keenan også optrådt som stand-up komiker, som han blev inspireret til at gøre af en nær ven, Bill Hicks.

Sangere fra USA
Høgholt (Hørmested Sogn)

Høgholt er en herregård beliggende ca. tre kilometer sydøst for Sindal i Hørmested Sogn i Hjørring Kommune.

I de ældste optegnelser om gården fra 1340 var Høgholt en bondegård, der skødedes til et medlem af slægten Banner. Hvornår gården præcis blev ophøjet til hovedgård er ikke ganske sikkert, men sandsynligvis en gang i perioden 1553-1561. Slægten Banner ejede gården i et par århundreder.

Høgholt Gods er på 344 hektar med Store Vestermark.

Ejere af Høgholt 
(1340-1342) Aage Pedersen
(1342-1345) Erik Nielsen Banner
(1345-1360) Brune Eriksen Banner
(1360-1400) Erik Brunesen Banner
(1400-1425) Brune Erik Eriksen Banner
(1425-1443) Niels Eriksen Banner
(1443-1474) Enke Fru Johanne Banner
(1474-1486) Anders Nielsen Banner
(1486-1488) Erik Andersen Banner
(1488) Karen Steensdatter Gøye gift (1) Banner (2) Høg(Banner)
(1488-1524) Niels Eriksen (Banner) Høg
(1524-1554) Erik Eriksen (Banner) Høg
(1554) Karen Eriksdatter Høg
(1554-1582) Gregers Truidsen Ulfstand gift med Karen Høg
(1582-1611) Karen Eriksdatter Høg gift Ulfstand
(1611-1613) Hilleborg Gregersdatter Ulfstand gift med Sivert Grubbe
(1613-1629) Sivert Grubbe
(1629-1631) Else Sivertsdatter Grubbe gift Beck
(1631-1634) Sivert Sivertsen Grubbe
(1634-1640) Jokum Beck
(1640-1656) Sophie Stensdatter Brahe gift Dyre
(1656-1659) Lisbet Jørgensdatter Lunge Dyre gift Rosenkrantz
(1659-1681) Erik Rosenkrantz
(1681-1687) Erik Eriksen Rosenkrantz
(1687) Albert Bille
(1687-1706) Eiler Ejlersen Holm
(1706-1746) Jesper de Jespersen
(1746-1774) Niels Bentsen de Jespersen
(1774-1775) Else Cathrine Kjelden gift de Jespersen
(1775-1801) Kancelliråd Henrik Henriksen 
(1801-1803) Arent Hassel Rasmussen
(1803-1828) Jørgen Fevejle
(1828-1840) Peder Christian Langvad gift med Jensine Fevejle 
(1840-1844) Jensine Feveile (enke eft Langvad)
(1844) Rasmus Ludvig Riis / A. Faurskov / A. Basse
I 1845 var der en forvalter ved navn Hans Degner
(1844-1856) Rasmus Ludvig Riis gift med Katrine Møldrup
(1856-1865) Georg Wilken Hornemann
(1865-1899) Frederik Christian Ferdinand Tutein gift med Jensine Christine Ørtoft (1) Veed-fald (2) Tutein
(1899-1901) Christian Olesen
(1901-1904) A.P. Hansen
(1904-1910) Niels Brüel
(1910) Johannes Kjærgaard
(1910-1912) N. Th. Mogensen
(1912) P. Rinde
(1912-1916) Rudolf Ovesen
(1916-1920) Jacob Jørgen Jespersen
(1920-1941) Christian Hansen
(1941-1943) Jens Krøjgaard
(1943) Konsortium
(1943-1954) V. H. Thomsen
(1954-1955) G. Berg Andersen
(1955-1963) G. K. Bang Sørensen / Halvor Bang Sørensen
(1963-1985) Halvor Bang Sørensen
(1985-) Per Kirketerp Nielsen

Kilder og eksterne henvisninger 

  Høgholt - fra Dansk Center for Herregårdsforskning

Litteratur 
 J. P. Trap Danmark 5.udgave, Kraks Landbrug.

Herregårde i Hjørring Kommune
Herregårde i Hjørring Amt
Fredede slotte og herregårde i Danmark
Fredede bygninger, konstruktioner og anlæg i Hjørring Kommune
Niels Andersen Friis

Niels Andersen Friis (død 6. november 1557) var magister og lensmand.

Han var en ældre halvbror til biskop Jørgen Friis.

Han var i 1517 kannik og 1518 kantor ved Viborg Domkirke. Hans bestræbelse for at få bispedømmet i stedet for broderen mislykkedes; men broderen forlenede ham i 1528 
med Sebber Kloster. Da broderen i 1529 søgte at fratage ham dette, fordi nonnerne blev forsømt, blev forholdet til broderen værre, og Niels Friis sluttede sig til den lutherske del af kannikerne ved domkirken. 

Han deltog i den københavnske rigsdag i 1536 og i forhandlingerne om Kirkeordinansen 1537/39.
 
I 1546 fik han de såkaldte bibelpenge til trykningen af Christian 3.’s bibeloversættelse i Viborg Stift og var 1552 med at affatte en registrant over brevene på Hald Slot.

Han havde som lutheraner giftet sig første gang med Anne Høg (Banner), der døde 8. juni 1545, anden gang med Margrethe Nielsdatter, enke efter borgmester Jesper Simonsen i Viborg. Han var ved sin død forlenet med et indbringende provsti over Han Herred og Mors. 

Embedsmænd fra Danmark
Niels Andersen
Lensmænd fra Danmark
Danskere i 1500-tallet
Barnet F.C.

Barnet Football Club er en engelsk fodboldklub som spiller i National League (engelsk fodbold) (tidligere kendt som Conference League). Klubben blev stiftet i 1888, og rykkede for første gang i klubbens historie op i The Football League i 1991. Der blev de i ti år før de røg tilbage i Conference League i 2001. Siden da er det blevet til to perioder mere i National League, fra 2005-2013 og 2015-2018.

"The Bees", som er Barnets kaldenavnet, spiller sine hjemmekampe på The Hive Stadium i det nordlige London. Byen Barnet ligger i den engelske region Greater London.

Sejre 
 Bedste ligaresultat: Nr. 24 i 2. division (gamle 3. division) i 1993/94.
 Vinder af Conference National: 1990/91 og 2004/05.
 Bedste resultat i FA-Cupen: 4. runde 2006/2007.
 Bedste resultat i Ligacupen: Aldrig længere end 3. runde.
 Finalist i FA Trophy i 1972.

Klubrekorder 
 Største ligasejr (The Football League): 7-0 mod Blackpool den 11. november 2000.
 Største ligatab (The Football League): 1-9 mod Peterborough United den 5. september 1998.
 Tilskuerrekord: 11.026 mod Wycombe Wanderers 4. runde FA Amateur Cup 1951/52.
 Flest ligakampe (The Football League): 263, Paul Wilson (1991-2000).
 Flest ligamål (The Football League): 47, Sean Devine (1995-1999).

Nuværende spillertrup 
Pr.

Kilder 
 Rollin, Glenda & Rollin, Jack (2007): Sky Sports Football Yearbook 2007-2008. Headline Book Publishing, London.

Eksterne henvisninger 

  

Fodboldklubber i England
Etableret i 1888
Sydsverige

Sydsverige er en almindelig betegnelse for de sydligste dele af Sverige. Det er forskelligt, hvilke landskaber, der medregnes i området. Dog indgår altid Skåne og Blekinge. Ind i mellem medtages også Småland og Öland.

Det er også almindeligt at man anvender betegnelsen om Skåne, Blekinge, det sydlige Halland, det sydlige Småland samt (helt eller delvist) Öland.

Bemærk at det sydsvenske højland hovedsageligt ligger i den nordlige halvdel af Småland.

Sydsverige er også et såkaldt riksområde i international statistik, og omfatter i den sammenhæng Blekinge län og Skåne län, med NUTS-områdekoden SE044.

Se også 
 Sydlige Sverige
 Götaland

Eksterne henvisninger 

Sveriges geografi
Sydlige Sverige

Sydlige Sverige (Södra Sverige) er betegnelsen for de sydlige dele af Sverige.  Det er ikke nøjagtigt det samme som Sydsverige, da begrebet "sydlige Sverige" normalt er bredere.  Hele Götaland anses almindeligvis for at ligge i det sydlige Sverige, men begrebet er ikke præcist.

Begrebet anvendes også af beboerne i det mellemste og nordligste Norrland, som en betegnelse for den del af Sverige, der ligger syd for Dalälven eller syd for Stockholm.  Omvendt kan det nordlige Götaland ofte henføres til en del af Mellemsverige.

Se også 
 Vestsverige
 Svealand

Sveriges geografi
Brentford F.C.

Brentford Football Club er en engelsk fodboldklub fra bydelen Brentford i det vestlige London. Holdet spiller i landets bedste række Premier League.

Brentford rykkede for første gang op til Premier League efter en 2-0 sejr over Swansea City lørdag den 29/5-21 i oprykningsfinalen på Wembley.

Klubben blev stiftet i 1889, og blev valgt ind i The Football League i 1920. "The Bees", som er klubbens kælenavn, spillede sine hjemmebanekampe på Griffin Park fra 1904 til 2020, før de flyttede hjemmebane til Brentford Community Stadium. Klubbens succesperiode var i 1930'erne hvor de spillede i landets bedste række, med en femteplads i 1936 som bedste placering. Siden 2 verdenskrig har klubben spillet de fleste sæsoner i den tredje og fjerde bedste række. Fire gange har klubben nået kvartfinalen i FA Cuppen, senest i sæsonen 1988/89.

Brentford Community Stadium

blev renoveret fra 2018 og stod færdigt i 2020, stadionet blev udvidet til 17,250 tilskuer. Rugby klubben London Irish benytter også stadionet.

Spillertruppen

Førstehold 
 Udlånt

Referencer 

Fodboldklubber i England
Etableret i 1889
Fodboldklubber i London
Hounslow
Fanejede fodboldklubber
Mellemsverige

Mellemsverige (Mellansverige) anvendes ofte som betegnelsen på det område i Sverige, som består af landskaberne ved søerne Mälaren, Hjälmaren og de nordlige dele af Vänern og Vättern, samt Bergslagen.

Rent geografisk er betegnelsen vildledende, da hele området ligger i den sydlige halvdel af Sverige.  Det er heller ikke usædvanligt at definere Mellemsverige som det område, der ligger på højde med og lige nord og syd for Stockholm og Mälardalen, det vil sige Svealand og det sydøstligste Norrland, ofte desuden indeholdende det nordlige Götaland (Östergötland, Dalsland og det nordlige Västergötland).

Se også
Sveriges geografiske midtpunkt
Sydsverige
Sydlige Sverige
Vestsverige
 

Sveriges geografi
Vestsverige

Vestsverige (Västsverige) eller det vestlige Sverige (Västra Sverige), er et uformelt geografik begreb, som nogenlunde svarer til Västra Götalands län og Hallands län.

Begrebet anvendes eksempelvis af Västsvenska Industri- och Handelskammaren og Hovrätten för Västra Sverige.

Vestsverige er også et såkaldt riksområde i international statistik, og omfatter i den sammenhæng Västra Götalands län og Hallands län, med NUTS-områdekoden SE05.

Se også 
Sydsverige
Sydlige Sverige
Mellemsverige
Götaland

Sveriges geografi
Sveriges geografiske midtpunkt

Sveriges geografiske midtpunkt er en titel, som mindst to steder i Sverige gør krav på. En af de ældste og bedst kendte kandidater, er bjerget Flataklocken  (også kendt som Flataklacken) i landskabet Medelpad.

Midtpunktet blev defineret i 1947 af Nils Friberg og Tor Andeldorf fra den geografiske institution ved Stockholms högskola. Man konstruerede et stift kort over Sverige, hvor øerne var påsat uden mellemliggende vand, og siden flyttede man en nål under kortet, indtil der var ligevægt. Et selskab bestående af blandt andre Gustav von Platen (chefredaktør på avisen ALLT, der iværksatte projektet), den opdagelsesrejsende Hans Ostelius og eliteorienteringsløberen Gösta Lagerfelt rejste dertil for at markere stedet, som i dag er et velbesøgt turistmål.

Ifølge en anden målemetode ligger Sveriges geografiske midtpunkt i Hälsingland, i nærheden af Ytterhogdal. Man har fundet frem til stedet, ved at markere midtpunktet på en ret linje løbende fra Treriksröset i nord til Skånes sydligste punkt. Dernæst har man på højde med dette punkt, tegnet en ret linje fra øst til vest, og dermed fundet midtpunktet. .

De nærtliggende byer Ånge i Medelpad og Östersund i Jämtland mener begge, at de efter denne metode er Sveriges geografiske midtpunkt.

Sveriges geografi
Stockholms bydelsområder

Bydelsområde (stadsdelsområde) kaldes de områder i Sveriges hovedstad Stockholm, der styres af bydelsnævn under Stockholms kommune. Stockholm er siden 1. januar 2007 inddelt i fjorten bydelsområder, og hvert af disse kan bestå af flere bydele eller dele af bydele.

Nuværende bydelsområder i Stockholm 

Den 1. januar 2007 blev en række bydelsområder slået sammen. Enskede-Årsta og Vantör dannede Enskede-Årsta-Vantör, Hägersten og Liljeholmen dannede Hägersten-Liljeholmen, Kista og Rinkeby dannede Rinkeby-Kista, og Maria-Gamla Stan og Katarina-Sofia dannede Södermalm.

Tidligere bydelsområder i Stockholm

Til og med 1997 
Til og med 1997 var Stockholm inddelt i 24 bydelsområder:

Perioden 1998 til 2006 

I 1998 blev Stockholms bydelsområder omorganiseret fra 24 til 18. Enskede og Årsta gik sammen og dannede Enskede-Årsta, og Hässelby og Vällingby gik sammen og dannede Hässelby-Vällingby. Västered kom til at indgå i Bromma, Söderled kom til at indgå i Farsta og Hornstull kom til at indgå i Maria-Gamla Stan. Hammarby blev delt mellem Skarpnäck og Katarina-Sofia.

Befolkningstallene er pr. 31. december 2004. I Innerstaden boede der 285.826 personer. Söderort og Västerort havde 479.218 indbyggere.

Eksterne henvisninger 

 Kort over Stockholms 14 bydelsområder

 

en:Districts of Sweden#Stockholm
Leyton Orient F.C.

Leyton Orient Football Club er en engelsk fodboldklub som spiller i Football League Two. Klubben blev stiftet i 1881, og blev valgt ind i The Football League i 1905. "The O's", som er kaldenavnet til Leyton Orient, spiller sine hjemmekampe på The Matchroom Stadium i Leyton. Byen Leyton ligger i den engelske region Greater London. Klubben sluttede i sæsonen 2016/17 på en 24. og dermed sidste plads i Football League Two.

Sejre 
 Bedste ligaresultat: Nr 22 i 1. division i 1962/63.
 Vinder af 3. division: 1969/70.
 Vinder af 3. division (syd): 1955/56.
 Bedste resultat i FA-Cupen: Semifinale i 1977/78.
 Bedste Resultat i Ligacupen: 5. runde i 1962/63.

Spillertrup

Klubrekorder 
 Største sejr: 8-0 over Crystal Palace i 3. division (syd) den 12. november 1955.
 Største tab: 0-8 mod Aston Villa i 4. runde af FA-Cupen den 30. januar 1929.
 Højeste tilskuertal: 34.345, mod West Ham United i 4. runde af FA-Cupen den 25. januar 1964.
 Flest landskampe: 8, John Chiedozie for Nigeria.
 Flest ligamål totalt: 121 mål, Tommy Johnston, 1956-1958 og 1959-1961.
 Flest ligamål i en sæson: 35 mål, Tommy Johnston, 1957/58 i 2. division.
 Yngste ligaspiller: 15 år og 327 dage, Paul Went den 4. september 1965.
 Dyreste spillersalg: Gabriel Zakuani, £1.000.000 til Fulham i 2006.
Men efter 2005-06 sæsonen blev Gabriel Zakuani solgt til Fulham for 1 mil£.
 Dyreste spillerkøb: Paul Beesley, £175.000 til Wigan Athletic i oktober 1989.

Kilder 
 Rollin, Glenda & Rollin, Jack (2004): SKYSPORTS FOOTBALL YEARBOOK 2004-05.  Headline Book Publishing, London.

Referencer

Eksterne henvisninger 

 Klubbens officielle hjemmeside  
 Orientsupporter.com – den skandinaviske supporterklubs side  
 Oversigt over klubbens resultater i liga og cup 
 Klubside fra BBC 
 Uafhængig hjemmeside om Leyton Orient 

Fodboldklubber i England
Etableret i 1881
Fodboldklubber i London
Waltham Forest
Olav Engelbrektsson

Olav Engelbrektsson (født ca. 1480 formentlig på Trondenes, død 7. februar 1538 i Lier i Nederlandene, nu Belgien) var ærkebiskop af Nidaros fra 1523 til reformationen i 1537. I egenskab af sin stilling som ærkebiskop var han også leder af det norske rigsråd. Han forsvarede katolske interesser i Norge på den tid, hvor protestantismen fik mere og mere udbredelse, blandt andet gennem danske adelsmænd.

Olav Engelbrektsson studerede i Tyskland og tog magistergrad i Rostock, hvor han også arbejdede som magister i nogle år. Han kom til Trondheim i 1515, hvor han blev dekan ved domkapitlet i Nidaros. Engelberektsson blev valgt til ærkebiskop i 1523.

Han begyndte opførelsen af slotsfæstningen Steinvikholm Slot inderst i Trondheimsfjorden i 1525. Han mente selv, at den skulle være til forsvar for ærkebiskop og konge.

Han forsøgte at bevare katolicismen, blandt andet ved at han i 1529 begyndte at virke for et selvstændigt Norge. Han ønskede en egen, katolsk konge; Frederik af Pfalz, som var Christian 2.'s svigersøn, gift med prinsesse Dorothea af Danmark og Norge. I 1532 nedbrændte danske tropper Ærkebispegården i kampen mod Engelbrektsson.

Danskerne derimod ville have Christian 3. som norsk konge, og under forhandlingene i Trondheim i januar 1536 lod Olav Engelbrektsson Vincens Lunge dræbe og de øvrige danske udsendte arrestere. Olav Engelbrektsson havde håbet på en norsk folkerejsning og var blevet lovet hjælp fra kejser Karl 5., men begge dele mislykkedes. Han flygtede til Nidarholm kloster på Munkholmen, hvor han holdt sin sidste katolske messe, inden han i april 1537 måtte flygte til Trondheim. Efter et kort ophold på Steinvikholmen flygtede han videre til udlandet, og i 1538 døde han i Lier i Nederlandene (Belgien). Med sig førte han store skatte fra Nidarosdomen og kirkerne i Trøndelag. Disse blev i 1548 udleveret til pfalzgrev Frederik og forsvandt derefter sporløst.

Ærkebiskoppen blev gravlagt foran højalteret i kirken Saint-Gommaire. I denne kirke i Lier afslørede dronning Sonja af Norge i maj 2003 en mindeplade over ham, udfærdiget af billedkunstneren Marit Wiklund.

Galleri

Litteratur 
 Hoem, Edvard: Kom fram, fyrste! Roman om erkebiskop Olav Engelbriktsson, Oslo 2004. 
 Koht, Halvdan: Olav Engelbriktsson og sjølvstende-tapet 1537, Oslo 1951.
 Råna, Lise: «... ei gåte i norsk politikk»: en studie av synet på erkebiskop Olav Engelbrektsson i norsk historieforskning. Hovedopgave i historie – Universitetet i Bergen 2003.
 Beek, Dag Johan: Erkebiskop Olav Engelbrektssons siste leveår 1533-1538 – et politisk sluttspill eller utgangspunkt for en norsk «motreformasjon»? hovedopgave i historie. Universitetet i Bergen 2004.
 Beek, Dag Johan,I erkebiskopens tid. Maktkamp, miljø og mennesker i erkebiskop Olav Engelbrektssons tid.Kristiansand, 2013.ISBN=978-82-999312-0-5.

Eksterne henvisninger 
 Biografi på katolsk.no 
 Olav Engelbrektsson i Rostock Matrikelportal 

Personer i reformationen
Biskopper fra Norge
Katolske præster
Rigsråder fra Norge
Ærkebiskopper
Ebenezer Cobb Morley

Ebenezer Cobb Morley (16. august 1831 i Hull - 20. november 1924) var en engelsk sportsmand. Han regnes som manden bag Football Association (FA) og fodboldens moderne regelværk og organisering. 

Han blev født i Hull, men flyttede til Barnes i London i 1858. Han grundlagde i 1862 Barnes Club, som blev en af grundlæggerklubberne i FA. Som fodboldspiller debuterede han i 1863 i en kamp mod Richmond. 

I 1863 var han kaptajn for en klub i Mortlake. Han skrev det år til avisen Bell's Life, og foreslog oprettelsen af et regulerende organ for fodbolden. Dette førte til mødet i Freemason's Tavern hvor FA blev grundlagt. Morley var FA's første sekretær fra 1863 til 1866, og dens anden præsident fra 1867 til 1874. Han skrev det første moderne regelsæt, Laws of the Game, i sit hjem i Barnes. Morley scorede selv i den første kamp spillet efter reglerne, mellem et sammensat London-hold og Sheffield FC den 31. marts 1866. 

Af profetion var han advokat. Han var også en ivrig roer, og grundlagde Barnes and Mortlake Regatta, som han var sekretær for 1862–1880. Han sad i Surreys grevskabsråd for Barnes fra 1903 til 1919, og var fredsdommer. 

Fodboldspillere fra England
Personer fra Kingston upon Hull
Riddarholmen

Riddarholmen er en 6 hektar stor holm (ø) i Mälaren, samt en bydel i det centrale Stockholm, Sveriges hovedstad, hørende under bydelsområdet Södermalm. Holmen er arealmæssigt en af de mindste bydele i Stockholm by, og den mindste efter befolkningstal. Ifølge folkeregisteret flyttede den sidste genværende privatperson derfra i 2010.

I Erikskrøniken fra cirka 1325 nævnes øen Kidaskär/Kidhaskär, hvor forstavelsen Kidh- er det gammelsvenske ord for "killing" (dvs. "gedekid" på dansk), og af den grund formodes der at have været geder på græs på holmen. I 1270 donerede Magnus Ladulås penge til et franciskaner- eller gråbrødrekloster, og derfor forsvandt navnet Kidhaskär til fordel for Gråbrödraholm, Gråmunkeholm eller Munckholmen. Dele af klosteret er bevaret under Riddarholmskyrkan.

I 1638 omtales "Riddarholmen, tidligere kaldet Gråmunkeholmen". Der gik dog lang tid, før navnet slog helt igennem. Kong Karl 11. foretrak navnet Riddarholmen, men hans datter Ulrika Eleonora holdt i sine optegnelser fast ved Gråmunkeholm. Man har ingen entydig forklaring på, hvorfor navnet blev ændret i 1630'erne. Navnet Kidskär anvendes fortsat, da kvarteret ved den sydlige Riddarholmskaj er opkaldt efter holmens oprindelige navn.
	 
På Riddarholmen ligger foruden Riddarholmskyrkan:
 Svea hovrätt som har til huse i de tre gamle private slotte:
 Wrangelska palads
 Hessensteinska palads
 Schering Rosenhanes palads
 Högsta förvaltningsdomstolen (tidl. Regeringsrätten) som holder til i Stenbockska palads
 Birger Jarls tårn
 Gamla riksdagshuset
 Gamla riksarkivet
	 
Forfatteren August Strindberg blev i 1849 født i det daværende Sundhetscollegiets hus på Riddarholmen.

Noter 

Bydele i Stockholm

de:Stockholm#Helgeandsholmen und Riddarholmen
Storstockholms Lokaltrafik

Storstockholms Lokaltrafik AB (SL) er et offentligt ejet svensk aktieselskab, der står for al landbaseret offentlig transport i Stockholms län.

SL har sin oprindelse i AB Stockholms Spårvägar, en offentlig transport-virksomhed ejet af byen og åbnet i 1915 med det formål at afprivatisere de to uafhængige private sporvognsselskaber og danne et mere effektivt selskab. I slutningen af ??? opkøbte Stockholms Spårvägar også private busselskaber. SL ejes af Stockholms län. 

Den første del af Stockholms Tunnelbana åbnede i 1950. I januar 1967 blev Stockholms Spårvägar omdøbt til Storstockholms Lokaltrafik, da tunnelbanen, lokale tog og busser i Stockholms län blev samlet i én organisation underlagt länsstyrelsen. De forskellige offentlig transportsystemer i länet havde hidtil været varetaget af forskellige organisationer, Statens Järnvägar og private virksomheder ejet af de enkelte kommuner.

Storstockholms Lokaltrafik holdt i 1993 den første udlicitering af kørsel og vedligeholdelse af de forskellige transportsystemer.

Entreprenører 
SL anvender følgende entreprenører: Arriva, Busslink, MTR, Nobina, Roslagståg, Stockholmståg, Stockholms Spårvägar og Veolia Transport. SL Kundtjänst og SL Center bemandes af callcentervirksomheden Goexcellent.

Vedligeholdelse af infrastruktur udbydes også. Blandt de større entreprenører er Infranord AB, Strukton Rail, Eltel Networks og EIAB.

Referencer

Eksterne henvisninger 

 AB Storstockholms Lokaltrafik (SL) – officiel website
 Sporvognsrejser: Storstockholms Lokaltrafik (SL)

Stockholms län
Virksomheder i Stockholm
Organisationer fra Sverige
Trafikselskaber i Sverige
Slaget ved Nybøl

Slaget ved Nybøl den 28. maj 1848 var en del af de indledende krigshandlinger under Treårskrigen 1848-50.

I starten af året 1848 afgik Christian 8., ved døden, og blev erstattet af Frederik 7.

Under krigen 1848 fik Stenderup en central rolle, da Frederik 7. holdt krigsråd på gården Tavhav i Stenderup på Sundeved.

Baggrund 
I begyndelsen af maj rykkede preusserne over grænsen til Kongeriget Danmark. Her begyndte de en udskrivning af krigsskat som gengæld for den skade, som den danske flådeblokade påførte den tyske side.

For at overskære de tyske styrkers forbindelseslinjer og true dem i flanken planlagde den danske overkommando et større frembrud fra Als, som man håbede ville føre til en tysk rømning af Jylland. Efter russisk pres rømmede preusserne imidlertid Jylland før frembruddet blev iværksat og i stedet blev der planlagt et mindre fremstød for at erobre højderne ved Dybbøl - Dybbøl banke – og derved styrke forsvaret af Als.

Udfald 
Den tyske forbundsstyrke blev trængt tilbage og den danske hær tog opstilling foran Dybbøl Banke.
Danskerne mistede otte officerer, 21 underofficerer og 122 menige – i alt faldt de 34, og over 100 blev mere eller mindre sårede. En halv snes stykker blev desuden taget til fange på en patruljeopgave. tyskerne mistede otte officerer og 196 underofficerer og menige, heraf blev 81 taget til fange.

Fra tysk side søgte man ved et angreb 5. juni at tilbageerobre stillingen ved Dybbøl, men efter et dansk modangreb måtte de tyske styrker trække sig tilbage. Herefter gik krigen midlertidigt i stå.

Referencer 

Nybøl